stanford-oval/wikipedia huggingface dataset:
วัดคงคาวดี (จังหวัดสงขลา)

| วัดคงคาวดี |
| --- | --- |

ที่ตั้ง: ตำบลรัตภูมิ อำเภอควนเนียง จังหวัดสงขลา
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลสิริสุนทร
 สถานีย่อยพระพุทธศาสนา
วัดคงคาวดี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรัตภูมิ อำเภอควนเนียง จังหวัดสงขลา ปัจจุบันมีพระครูวิมลสิริสุนทร เป็นเจ้าอาวาส
วัดคงคาวดีเดิมเรียกว่า วัดปากบางภูมี ตามชื่อเดิมของหมู่บ้าน บ้างเรียกว่า วัดหลวงพ่อสงค์ ตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2455
ศาลาการเปรียญรวมถึงที่อุโบสถของวัดคงคาวดีมีภาพจิตรกรรมฝาผนังซึ่งวาดโดยครูจูหลิง ปงกันมูลกับครูและเพื่อนนิสิตรวม 7 คนเมื่อ พ.ศ. 2545 ในช่วงก่อนที่ครูจูหลิงจะสอบบรรจุเป็นครูศิลปะในจังหวัดนราธิวาสได้ โดยเขียนไว้บนผนังด้านในบริเวณเหนือหน้าต่างทั้งสี่ด้าน และมีกุฏิดิน
วัดมีเกจิอาจารย์ที่มีชื่อเสียงคือหลวงปู่สงค์ ศรีสุวรรณโณ มีชื่อเสียงในด้านคงกระพันชาตรีและเมตตามหานิยม ท่านได้สร้างถนน และโรงเรียนภายในวัดคงคาวดี
วัดคงคาเลียบ (จังหวัดสงขลา)

| วัดคงคาเลียบ |
| --- | --- |

ที่ตั้ง: ตำบลแม่ทอม อำเภอบางกล่ำ จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคงคาเลียบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ทอม อำเภอบางกล่ำ จังหวัดสงขลา มีเนื้อที่ตั้งวัด 12 ไร่ 2 งาน 93 ตารางวา  พื้นที่ตั้งวัด เป็นที่ราบรุ่ม แวดล้อมด้วยหมู่บ้านและสายน้ำ
วัดคงคาเลียบ มีนายไข่ แก้วงาม ได้ถวายที่ดินให้ หลวงพ่อเฟื่อง อินทสุวณโณ เมื่อ พ.ศ. 2487 (บ้างว่า พ.ศ. 2495) เพื่อสร้างเป็นวัดพร้อมกับอุปสมบทเป็นพระภิกษุ เมื่อหลวงพ่อเฟื่องมรณภาพ พระภิกษุไข่ก็ได้เป็นเจ้าอาวาสสืบต่อมา ตั้งเป็นวัดเมื่อวันที่ 22 ตุลาคม พ.ศ. 2516 ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519
สถาปัตยกรรมภายในวัดสร้างรูปแบบศิลปกรรมไทยผสมผสานกับศิลปกรรมจีน อาคารเสนาสนะประกอบด้วยอุโบสถ วิหารจัตุรมุขประดิษฐาน มณฑปพ่อท่านคล้าย หลวงพ่อปัญญา ญาณวโร หลวงพ่อไข่ ขันติโก และเจดีย์บรรจุอัฐิหลวงพ่อเฟื่อง เจ้าอาวาสรูปแรก ผู้ดำเนินการสร้างวัด
ภานุวิชญ์ พุ่มหิรัญ

| ภานุวิชญ์ พุ่มหิรัญ |
| --- | --- |

เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก
ดำรงตำแหน่ง 1 ตุลาคม พ.ศ. 2555 – 30 กันยายน พ.ศ. 2556
ก่อนหน้า: พลโท ธวัชชัย ศศิประภา
ถัดไป: พลโท ธีรยุทธ ศศิประภา
 
ข้อมูลส่วนบุคคล
เกิด: 14 ธันวาคม พ.ศ. 2495 (71 ปี)
คู่สมรส: จงวัฒนา พุ่มหิรัญ
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ยศ:  พลโท

ศาสตราจารย์คลินิก พลโท ภานุวิชญ์  พุ่มหิรัญ (ชื่อเล่น: ตุ้ย) อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 37 (1 ตุลาคม 2555 - 30 กันยายน 2556), อดีตผู้อำนวยการศูนย์อำนวยการแพทย์พระมงกุฎเกล้า (1 ต.ค.54 - 30 ก.ย.55), อดีตผู้อำนวยการโรงพยาบาลพระมงกุฎเกล้า/ผู้อำนวยการวิทยาลัยแพทยศาสตร์พระมงกุฎเกล้า (28 เม.ย.49 - 31 มี.ค.50)
ประวัติ

พลโท ศาสตราจารย์คลินิก ภานุวิชญ์  พุ่มหิรัญ เกิดเมื่อวันที่ 14 ธันวาคม พ.ศ. 2495 เป็นบุตรของ 
บิดา พลตรี นพ พุ่มหิรัญ อดีตผู้อำนวยการโรงงานซ่อมสร้างรถยนต์ทหาร ผู้อำนวยการองค์การทอผ้า
มารดา อาจารย์ บุญเสริม พุ่มหิรัญ อดีตผู้อำนวยการโรงเรียนอนุบาลนนทบุรี
การศึกษา จบการศึกษาชั้นประถมศึกษาจากโรงเรียนอัสสัมชัญธนบุรี (ACT155), ชั้นมัธยมศึกษาจากโรงเรียนวชิราวุธวิทยาลัย, นักเรียนโรงเรียนเตรียมทหาร รุ่นที่ ๑๑ (จปร.รุ่นที่ ๒๒) โรงเรียนนายร้อยพระจุลจอมเกล้า, แพทยศาสตรบัณฑิต คณะแพทยศาสตร์โรงพยาบาลรามาธิบดี มหาวิทยาลัยมหิดล, วุฒิบัตรโสต นาสิก ลาริงซ์วิทยา แพทยสภา, ฝึกอบรมทางด้านภูมิแพ้  Walter Reed Army Medical Centerกองทัพบกสหรัฐอเมริกา, ฝึกอบรมทางด้านโสต ศอ นาสิก George Town Medical Center สหรัฐอเมริกา, ฝึกอบรมทางด้าน Medical Research, Kagoshima University ประเทศญี่ปุ่น, หลักสูตรส่งทางอากาศ รุ่นที่ 109  โรงเรียนสงครามพิเศษ (27 มี.ค.20 - 30 เม.ย.20), หลักสูตรชั้นนายพัน เหล่า พ. รุ่นที่ 26 (2 เม.ย. 33 - 21 ส.ค.33), วิทยาลัยการทัพบก ชุดที่ 41 (1 พ.ย.38 - 30 ก.ย.39), วิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน รุ่นที่ 16 (2 ต.ค.46 - 16 ก.ย.47)
ชีวิตครอบครัว สมรสกับ นางจงวัฒนา พุ่มหิรัญ กรมวิชาการเกษตร กระทรวงเกษตรและสหกรณ์ (ประเทศไทย) มีบุตร 1 คนคือ นายวิชญวัฒน์ พุ่มหิรัญ ธนาคารแห่งประเทศไทย
ราชการพิเศษ

ช่วยราชการ โครงการพระราชดำริสายการแพทย์หมอหมู่บ้าน ในสมเด็จพระนางเจ้าสิริกิติ์ พระบรมราชินีนาถ, ที่ปรึกษาด้านโสต ศอ นาสิก  กองแพทย์หลวงสวนจิตรลดา, ราชองครักษ์เวร (รอว.) (29 พ.ย.44), นายทหารพิเศษประจำหน่วย กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า, นายทหารพิเศษประจำหน่วย กรมทหารม้าที่ 1 รักษาพระองค์ (8 ก.ค.54), ตุลาการศาลทหารกรุงเทพ (5 ก.ค.44 และ 6 พ.ค.53), ศาสตราจารย์คลินิก สาขาโสต ศอ นาสิกวิทยาวิทยาลัยแพทยศาสตร์พระมงกุฎเกล้า (23 ธ.ค.53), ช่วยราชการ เจ้าหน้าที่ฝ่ายการแพทย์ประจำ ส่วนโครงการ 311 ศูนย์ปฏิบัติการกองทัพบก (1 ต.ค.42 - 1 ต.ค.43), ช่วยราชการ นายทหารปฏิบัติการ ชุดประสานงานพิเศษส่วนประสานงานด้านพม่า ศูนย์ปฏิบัติการกองทัพบก (1 ต.ค.43), ที่ปรึกษาศูนย์ประสานงานชายแดนประเทศเพื่อนบ้าน ศูนย์ปฏิบัติการกองทัพบก, ปฏิบัติหน้าที่แพทย์ประจำตัวนายกรัฐมนตรี 3 ท่าน, ช่วยราชการตำแหน่งนายทหารประจำ กอ.กฝร.207 ศูนย์ปฏิบัติการกองทัพบก, คณะกรรมการที่ปรึกษาตรวจพิจารณาเทปรายการโทรทัศน์ สถานีวิทยุโทรทัศน์ กองทัพบกช่อง 5 ททบ.5, คณะอนุกรรมการฝึกอบรมและสอบสาขาโสต นาสิก ลาริงซ์วิทยา แพทยสภา, คณะกรรมการสภาวิจัยแห่งชาติ สาขาวิทยาศาสตร์การแพทย์, ผู้เชี่ยวชาญในการประเมินเอกสารทางวิชาการด้านคลินิก สำนักงานคณะกรรมการอาหารและยา กระทรวงสาธารณสุข, กรรมการพิจารณางานทางวิชาการของผู้ที่สมควรจะได้รับการแต่งตั้งให้ดำรงตำแหน่งศาสตราจารย์คลินิก คณะแพทยศาสตร์ศิริราชพยาบาล  มหาวิทยาลัยมหิดล, กรรมการแพทยสภา, นายกสมาคมแพทย์ทหารแห่งประเทศไทย ในพระบรมราชูปถัมภ์ พ.ศ. 2549, Chairman of International Committee of Military Medicine Pan Asia Pacific Regional Working Group (ICMM 2012) เก็บถาวร 2012-11-16 ที่ เวย์แบ็กแมชชีน, Editorial Board, Asian Pacific Journal of Allergy and Immunology, หนังสือชมเชยจากองค์การอนามัยโลก
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2544 –  เหรียญราชการชายแดน (ช.ด.)
พ.ศ. 2531 –  เหรียญจักรมาลา (ร.จ.ม.)
พ.ศ. 2553 –  เหรียญกาชาดสมนาคุณ ชั้นที่ 1 (เหรียญทอง)
แหล่งข้อมูลอื่น

| ก่อนหน้า |  | ภานุวิชญ์ พุ่มหิรัญ |  | ถัดไป |
| --- | --- | --- | --- | --- |
| พลโท ธวัชชัย ศศิประภา |  | เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก  (1 ตุลาคม พ.ศ. 2555 - 30 กันยายน พ.ศ. 2556) |  | พลโท ธีรยุทธ ศศิประภา |
พลโท ศ.คลินิก ภานุวิชญ์ พุ่มหิรัญ เจ้ากรมแพทย์ทหารบก รับมอบให้ดำรงตำแหน่ง ประธานแพทย์ทหารนานาชาติภาคพื้นเอเชียแปซิฟิค จาก Maj.Gen. ZHANG Yanling เจ้ากรมแพทย์ทหารบกสาธารณรัฐประชาชนจีน (ประธาน ICMM ท่านเดิม) ในห้วงเวลา 2 ปี
กองทัพบก โดย กรมแพทย์ทหารบก ร่วมกับ กองทัพบกสหรัฐอเมริกา "จัดการประชุม Asia - Pacific Military Medicine Conference ครั้งที่ 22 3 เมษายน - 4 พฤษภาคม 2555 ณ โรงแรมอมารี วอเตอร์เกท กรุงเทพมหานคร"
กรอจแบนด์

| กรอจแบนด์ |
| --- | --- |
ประเภท: ตลก ละครเพลงทางโทรทัศน์
สร้างโดย: ท็อดด์ คอฟฟ์แมน มาร์ก ธอร์นตัน
เขียนโดย: Mike Kiss Craig Martin Kyle Hart Laurie Elliott Amy Cole Meghan Read
เสียงของ: Lyon Smith Alyson Court Bryn McAuley Tim Beresford Sergio Di Zio Denise Oliver Graeme Cornies Dwayne Hill
ผู้ประพันธ์เพลง: Brian Pickett Graeme Cornies
ประเทศแหล่งกำเนิด: แคนาดา
ภาษาต้นฉบับ: อังกฤษ
จำนวนฤดูกาล: 1
จำนวนตอน: 26 (52 ตอนสั้น) (รายชื่อตอน)
การผลิต
ผู้อำนวยการผลิต: Tom McGillis Jennifer Pertsch Brian Irving George Elliott Bob Higgins Sander Schwartz
ความยาวตอน: 22 นาที
บริษัทผู้ผลิต: Fresh TV Neptoon Studios Teletoon Original Production
ออกอากาศ
เครือข่าย: Teletoon (แคนาดา) การ์ตูนเน็ตเวิร์ค (สหรัฐอเมริกา)
ออกอากาศ: 10 มิถุนายน ค.ศ. 2556 (2556-06-10) – 12 เมษายน ค.ศ. 2558 (2558-04-12)
กรอจแบนด์ (อังกฤษ: Grojband)  เป็นการ์ตูนทีวีแอนิเมชันของประเทศแคนาดา ออกอากาศทางช่อง เทเลทูน และการ์ตูนเน็ตเวิร์ค ฉายตอนแรกเมื่อวันที่ 10 มิถุนายน พ.ศ. 2556 ถึงวันที่ 12 เมษายน พ.ศ. 2558 ในประเทศไทย ออกอากาศทางทรูสปาร์ก
ตัวละคร > กรอจแบนด์

คอเรย์ จารอน ริฟฟิน (อังกฤษ: Corey Jaron Riffin)  อภินันท์ ธีระนันทกุล (ไทย)
Laney Penn รฐา โพธิ์งาม  (ไทย)
Kin Kujira อิศรา กิจนิตย์ชีว์ (ไทย)
Kon Kujira
ตัวละคร > เดอะนิวแมนส์

Carrie Beff
Larry Nepp
Kim Kagami
Konnie Kagami
ตัวละคร > ตัวละครอื่นๆ

Trina Riffin หนึ่งธิดา โสภณ (ไทย)
Mina Beff ดดา สุขธาราจาร (ไทย)
Nick Mallory
Kate Persky
Allie Day
Mayor Mellow
Buzz Newsworthy
Chance Happening
Barney
Party Danimal
Captain Tighty Whitey
G'ORB
แพ เลี้ยงประเสริฐ

| แพ เลี้ยงประเสริฐ |
| --- | --- |
นายแพ เลี้ยงประเสริฐ นักมวยไทยชาวไทยยุคคาดเชือก แห่งบ้านคุ้งตะเภา ถ่ายในคราวชกชิงตำแหน่งแชมป์นักมวยฝีมือเอก ของสนามมวยหลักเมือง
เกิด: พ.ศ. 2447 บ้านท่าเสา จังหวัดอุตรดิตถ์
เสียชีวิต: พ.ศ. 2520 บ้านคุ้งตะเภา จังหวัดอุตรดิตถ์
แพ เลี้ยงประเสริฐ เกิดเมื่อประมาณ พ.ศ. 2447 ที่บ้านท่าเสา จังหวัดอุตรดิตถ์ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ, โต๊ะ เลี้ยงประเสริฐ, โพล้ง เลี้ยงประเสริฐ, ฤทธิ์ เลี้ยงประเสริฐ และพลอย เลี้ยงประเสริฐ เป็นนักมวยมีชื่อเสียงทั้งหมด
เข้ากรุง

นายแพฝึกมวยกับครูเอม บ้านท่าเสาเช่นเดียวกับพี่ชาย เข้ามาชกในกรุงเทพฯ พร้อมกับนายโพล้ง ผลงานการชกที่มีชื่อเสียงคือชกชนะบังสะเล็บ ศรไขว้ ที่เคยเสมอกับนายฤทธิ์
ชกกันถึงตาย

ครั้งนั้น นายเจียร์ นักมวยชาวเขมรจากพระตะบองซึ่งมีชื่อเสียงในด้านคงกระพันชาตรี เคยชกคนตายมาแล้ว เข้ามาเปรียบมวยในกรุงเทพฯ พระชลัมภ์พิสัยเสนีย์จึงเสนอนายแพ เลี้ยงประเสริฐขึ้นชกด้วย นายแพขึ้นชกกับนายเจียร์ที่สนามหลักเมืองเมื่อ 24 พฤศจิกายน พ.ศ. 2471  ผลการชกปรากฏว่า นายแพ ชนะน็อค นายเจียร์ในยกที่ 3 โดยขณะที่นายเจียร์ชกหมัดเหวี่ยงเข้าหา นายแพได้ปล่อยหมัดคู่แบบหมัดหงายที่เรียกหนุมานถวายแหวนถูกบริเวณลูกกระเดือกของนายเจียร์ นายเจียร์ชะงักอยู่กับที่ ทำท่าจะล้มเข้าหานายแพ นายแพไม่ทิ้งนาทีทองเข้าชกกระหน่ำใส่นายเจียร์จนทรุดลงนั่งบนเชือก นายแพถอยออกมาปรากฏว่านายเจียร์ทรุดลงกับพื้นหมดสติ พี่เลี้ยงพยายามประคองไปปฐมพยาบาลแต่ไม่ฟื้นขึ้นมาอีกเลยจนเสียชีวิตระหว่างนำส่งโรงพยาบาล
การตายของนายเจียร์ทำให้นายแพถูกจับด้วยข้อหาฆ่าคนตายและถูกขัง จนกระทั่งถูกปล่อยตัวใน 4 ทุ่มของวันเดียวกัน พระยาเทพหัสดินทร์ นายสนามในครั้งนั้นได้วิ่งเต้นช่วยเหลือ ในที่สุดนายแพถูกปล่อยตัวเพราะกฎหมายที่ใช้อยู่ในครั้งนั้นระบุว่า การตายที่เกิดขึ้นจากการชกมวยที่ต่างฝ่ายต่างสมัครใจมาชกกันเองนั้น ถือว่าไม่มีความผิด ดังที่เคยทีบัญญัติไว้ในกฎหมายตราสามดวงว่า
ชนทั้งสองเป็นเอกจิตเอกฉันท์ตีมวยด้วยกัน และผู้หนึ่งต้องเจ็บปวดหักโข้นถึงแก่มรณภาพ ท่านว่าหาโทษมิได้ ตลอดจนผู้ยุยงตกรางวัล เพราะเหตุจะได้มีจิตเจตนาให้สิ้นชีวิตก็หามิได้ เป็นกรรมของผู้ถึงมรณภาพเองแล
อย่างไรก็ตาม เหตุการณ์ครั้งนี้เป็นเหตุให้กระทรวงมหาดไทยสั่งห้ามการชกมวยคาดเชือกทั่วราชอาณาจักร ให้สวมนวมแทน
กลับบ้านเกิด

หลังจากทางตำรวจปล่อยตัวแล้ว นายแพและพี่ชายทั้ง 5 คนจึงกลับไปชกมวยที่อุตรดิตถ์บ้านเกิด ไม่กลับมาชกในกรุงเทพอีกเลย นายแพเสียชีวิตเมื่อ พ.ศ. 2520 รวมอายุได้ 73 ปี
สถาบันบำราศนราดูร

| สถาบันบำราศนราดูร |
| --- | --- |
Bamrasnaradura Infectious Diseases Institute


ประเภท: โรงพยาบาลรัฐเฉพาะทาง
ที่ตั้ง: 38 ม. 4 ซอยติวานนท์14 ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
ข้อมูลทั่วไป
ก่อตั้ง: 2 ตุลาคม พ.ศ. 2545
สังกัด: กรมควบคุมโรค กระทรวงสาธารณสุข
ผู้อำนวยการ: นายแพทย์อภิชาต วชิรพันธ์
จำนวนเตียง: 234
เว็บไซต์: https://ddc.moph.go.th/bidi/
สถาบันบำราศนราดูร เป็นโรงพยาบาลในสังกัดกรมควบคุมโรค กระทรวงสาธารณสุข ตั้งอยู่ ณ ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
ประวัติ

ในสมัยรัฐบาลจอมพลสฤษดิ์ ธนะรัชต์ปี พ.ศ. 2501 ถึง พ.ศ. 2502 ได้เกิดโรคระบาดขึ้นในพระนคร โรคระบาดครั้งนั้นร้ายแรงมาก ได้คร่าชีวิต ของผู้เจ็บป่วยไปมากมาย ในระหว่างนั้น พระบำราศนราดูร ดำรงตำแหน่งรัฐมนตรีว่าการกระทรวงสาธารณสุข ได้ดำเนินการควบคุมโรค จนสงบลง ในระหว่างที่มีโรคระบาดร้ายแรงครั้งนั้น ทำให้จอมพลสฤษดิ์ต้องออกตรวจดู การทำงานควบคุมโรคติดต่อเป็นพิเศษทำให้จอมพลสฤษดิ์ได้เห็นว่าโรงพยาบาลโรคติดต่อซึ่งตั้งอยู่บริเวณ ถนนดินแดง ตำบลพญาไท ไม่เหมาะสมเนื่องจาก โรงพยาบาลตั้งอยู่ใกล้เขตชุมชนควรจะย้ายจากแหล่งเดิม เนื่องจากเกรงว่าโรคระบาดอาจจะลุกลามไปยังประชาชนที่อยู่ใกล้เคียงโรงพยาบาลอีกทั้งโรงพยาบาลก็ทรุดโทรม และไม่มีประสิทธิภาพเพียงพอที่จะรับมือกับโรคติดต่อฉุกเฉินหากเกิดขึ้นอีก จอมพลสฤษดิ์จึงสั่งการไปยังกระทรวงสาธารณสุขให้จัดสถานที่ตั้งโรงพยาบาลโรคติดต่อแห่งใหม่ที่เหมาะสมกว่านอกเขตพระนครและให้มีประสิทธิภาพ ที่ดีพอจะรับสถานการณ์ฉุกเฉินทางโรคติดต่อได้
สืบเนื่องจากพระราชบัญญัติปรับปรุงกระทรวงทบวง กรม พ.ศ. 2545 ทำให้โรงพยาบาลบำราศนราดูร ถูกปรับเปลี่ยนโครงสร้างส่วนราชการตามพระราชบัญญัตินี้ มาเป็น "สถาบันบำราศนราดูร" สังกัดกรมควบคุมโรค กระทรวงสาธารณสุข เมื่อวันที่ 2 ตุลาคม พ.ศ. 2545
ดูเพิ่ม

กรมควบคุมโรค
กระทรวงสาธารณสุข (ประเทศไทย)
แหล่งข้อมูลอื่น

https://ddc.moph.go.th/bidi/ เก็บถาวร 2023-06-07 ที่ เวย์แบ็กแมชชีน สถาบันบำราศนราดูร
แผนที่และภาพถ่ายทางอากาศของ สถาบันบำราศนราดูร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°51′12″N 100°31′21″E﻿ / ﻿13.8533722°N 100.5225849°E﻿ / 13.8533722; 100.5225849
↑   http://gishealth.moph.go.th/healthmap/infoequip.php?maincode=12257&id=122265
วัดดอนกลาง (จังหวัดปัตตานี)

| วัดดอนกลาง |
| --- | --- |

ชื่อสามัญ: วัดดอนกลาง, วัดดอน
ที่ตั้ง: ตำบลดอน อำเภอปะนาเระ จังหวัดปัตตานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดอนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอน อำเภอปะนาเระ จังหวัดปัตตานี มีที่ดินตั้งวัดเนื้อที่ 13 ไร่ 1 งาน 34 ตารางวา มีที่ธรณีสงฆ์ 14 แปลง เนื้อที่ 229 ไร่ 3 งาน 49 ตารางวา พื้นที่ตั้งวัดเป็นที่ราบลุ่ม
วัดดอนกลางสร้างขึ้นเป็นวัดเมื่อประมาณ พ.ศ. 2345 ชาวบ้านเรียกว่า วัดดอน ได้รับพระราชทานวิสุงคามสีมาเมื่อประมาณ พ.ศ. 2360 ได้ผูกพัทธสีมาเมื่อประมาณ พ.ศ. 2365 วัดดอนกลางมีอดีตเจ้าอาวาสคือ พระวุฒิชัยธรรมธาดา (ชัย ติสฺสโร) ท่านได้ตั้ง "โรงเรียนดอนปะนาเระ" ซึ่งเป็นโรงเรียนลำดับที่ 6 ของโรงเรียนมัธยมศึกษาจังหวัดปัตตานี ต่อมาเปลี่ยนชื่อมาเป็น "โรงเรียนวุฒิชัยวิทยา"
อาคารเสนาสนะที่สำคัญ ได้แก่ อุโบสถก่ออิฐถือปูน เพดานไม้หลังคามุงกระเบื้อง กว้าง 10 เมตร ยาว 15.50 เมตร สร้างเมื่อ พ.ศ. 2475 หอสวดมนต์กว้าง 8 เมตร ยาว 9 เมตร สร้างเมื่อ พ.ศ. 2458 โครงสร้างเป็นอาคารไม้ กุฏิสงฆ์จำนวน 10 หลัง เป็นกุฏิปูนชั้นเดียว 1 หลัง เป็นอาคารไม้ 9 หลัง และหอฉันกว้าง 16 เมตร ยาว 19 เมตร สร้างเมื่อ พ.ศ. 2480 เป็นอาคารไม้ สำหรับปูชนียวัตถุมีพระประธานในอุโบสถ พระเพลาหว้าง 6 ฟุต ปางสมาธิ พระพุทธรูปปางอุ้มบาตร สร้างด้วยไม้ 1 องค์ ขนาดสูง 6 ฟุต 4 นิ้ว พระพุทธรูปปางสมาธิอีก 1 องค์ พระเพลากว้าง 3 ฟุต สร้างเมื่อ พ.ศ. 2507 และมีเจดีย์หลวงพ่อขอม
กลุ่มล้ำยุค

กลุ่มล้ำยุค (ฝรั่งเศส: avant-garde, เสียงอ่านภาษาฝรั่งเศส: [avɑ̃ɡaʁd]) ในภาษาฝรั่งเศสหมายถึงทหารกองหน้า (แวนการ์ด) รูปคุณศัพท์ของคำนี้มักใช้ในภาษาฝรั่งเศส อังกฤษ และเยอรมัน เพื่อหมายถึงผู้คนหรืองานที่เป็นแนวทดลองหรือแนวใหม่ โดยเฉพาะในทางศิลปะ วัฒนธรรม และการเมือง
อาว็อง-การ์ดแสดงถึงการผลักดันขอบเขตที่เป็นที่ยอมรับกันทั่วไปว่าเป็นเรื่องปกติธรรมดา (บรรทัดฐาน - norm) หรือสถานภาพปัจจุบัน (status quo) โดยเริ่มแรกในขอบเขตทางวัฒนธรรม
นิยามที่ใช้

ศัพท์ avant-garde นี้ เดิมใช้อธิบายส่วนหน้าสุดของกองทัพที่บุกไปในสนามรบ (เรียกอีกอย่างว่าแวนการ์ด) และในปัจจุบันใช้กับกลุ่มใด ๆ ก็ได้ โดยเฉพาะศิลปินที่เห็นว่าตัวเองนั้นมีความริเริ่มใหม่และก้าวล้ำไปกว่าคนจำนวนมาก
แวนการ์ดซึ่งเป็นกองทหารขนาดเล็กของนายทหารทักษะสูง จะสำรวจภูมิประเทศล่วงไปข้างหน้าและจะกำหนดเส้นทางการเดินทัพให้แก่กองทัพใหญ่ที่กำลังบุก แนวคิดนี้ใช้กับผลงานที่สร้างโดยศิลปินและปัญญาชนกลุ่มเล็ก ๆ ที่เปิดทางไปสู่ภูมิประเทศใหม่ทางการเมืองและวัฒนธรรม ให้สังคมได้เดินตาม
ต้นกำเนิดของการใช้ศัพท์ฝรั่งเศสนี้ในศิลปะ ยังเป็นที่ถกเถียง บ้างกำหนดมันในวันที่ 17 พฤษภาคม ค.ศ. 1863 ในงานเปิด Salon des Refusés ในปารีส ซึ่งจัดโดยกลุ่มจิตรกร ซึ่งผลงานถูกปฏิเสธจากงาน Salon โดยงาน Salons des Refusés จัดใน ค.ศ. 1863, 1874, 1875, และ 1886
แหล่งข้อมูลอื่น

ภาพยนตร์ศิลปะแนวทดลอง-ภาพยนตร์อาว็องการ์ดในโลกตะวันตก, มณีกาญจน์ ไชยนนท์
หุบเขายาร์ลุง

พระราชวังยุงบูลาคัง
หุบเขายาร์ลุง (ทิเบต: ཡར་ཀླུངས་, ไวลี: yar kLungs; Yarlung Valley) เป็นบริเวณทางภูมิศาสตร์ที่เกิดจากแม่น้ำยาร์ลุงชู แม่น้ำสาขาของแม่น้ำจังโป ในแคว้นชันนัน เขตปกครองตนเองทิเบต ประเทศจีน โดยเฉพาะจุดที่แม่น้ำยาร์ลุงชูบรรจบกับแม่น้ำชงเย ก่อนจะขยายออกเป็นที่ราบกว้าง 2 กิโลเมตร และไหลไปบรรจบกับแม่น้ำจังโป ในอำเภอเนดง พื้นที่บริเวณนี้รวมถึงเซตัง หนึ่งในเมืองสำคัญของทิเบต ห่างไป 183 กิโลเมตรทางใต้ของลาซา 29°12′N 91°46′E﻿ / ﻿29.200°N 91.767°E﻿ / 29.200; 91.767 พื้นที่นี้มีป่าไม้ขึ้นปกคลุมและมีความเหมาะสมแก่การกสิกรรม โดยเป็นที่รู้จักเป็นพิเศษจากผลผลิตแอปเปิลและลูกแพร์
หุบเขายาร์ลุงและหุบเขาชงเยที่อยู่ติดกัน รวมกันในอดีตเป็นราชธานีของราชวงศ์ยาร์ลุงของทิเบต ซึ่งควบคุมเส้นทางการค้าสำคัญระหส่างอินเดียกับภูฏาน จักรพรรดิทิเบตองค์แรก ซงเซ็น คัมโป (605 หรือ 617? - 649) ย้ายราชธานีไปยังลาซาหลังขยับขยายอาณาเขต
หุบเขายาร์ลุงมักได้สมญาเป็น "ต้นธารของอารยธรรมทิเบต" (cradle of Tibetan civilisation) มีขนาดยาวเพียง 72 กิโลเมตร แต่เต็มไปด้วยปราสาท อาราม วัด ถ้ำพุทธ และสถูปมากมาย แหล่งำลัง (power places; ne-sum) สามแห่ง ตั้งอยู่ในยาร์ลุง ได้แก่ เชลดัก (Sheldrak), ตราดรุก (Tradruk) และ ยุมบูลากัง (Yumbu Lagang; วังยุงบูลากัง) และมีสถูปสำคัญที่ประดิษฐานพระธาตุศักดิ์สิทธิ์ (ten-sum) สามองค์ คือ Takchen Bumpa, Gontang Bumpa และ Tsechu Bumpa
ไม่ไกลจากเมืองเซซังในอดีตเคยมีสะพานแขวนโลหะสร้างขึ้นในสมัยศตวรรษที่ 14 ข้ามแม่น้ำยาร์ลุงจังโป/แม่น้ำพรหมบุตร ก่อสร้างโดยวิศวกรขื่อดัง ทังทง คยัลโป มีความยาว 150 ถึง 250 เมตร ปัจจุบันเหลือเพียงหินใหญ่ที่ในอดีตรองรับน้ำหนักสะพานห้าก้อน สะพานใหม่มีการสร้างทดแทนในยุคปัจจุบันประมาณไม่กี่กิโลเมตรทางปลายน้ำที่งาโก (Nyago) สะพานนี้พังทลายมานานแล้ว แม้แต่เมื่อครั้นสรัตทาสเดินทางมาที่นี่ในปี 1879 ยังต้องใช้เรือข้ามฟากข้ามเนื่องจากสะพานอยู่ในสภาพที่ใช้งานไม่ได้อย่างหนัก
วัดถนนสุวรรณประดิษฐ์

| วัดถนนสุวรรณประดิษฐ์ |
| --- | --- |

ชื่อสามัญ: วัดถนนสุวรรณประดิษฐ์, วัดกระแดะ
ที่ตั้ง: ตำบลกะแดะ อำเภอกาญจนดิษฐ์ จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดถนนสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 15 ไร่
วัดถนนสุวรรณประดิษฐ์เป็นวัดสร้างในสมัยกรุงศรีอยุธยา เดิมชื่อ วัดกระแดะ ตั้งวัดเมื่อ พ.ศ. 2220 ได้รับพระราชทานวิสุงคามสีมาเมื่อ พ.ศ. 2240 ผู้สร้างวัดนี้คือ พระมหาเถรเหมรังสี สร้างเมื่อต้นรัชกาลสมเด็จพระนารายณ์มหาราช โดยนายท้อกับนายทองเป็นผู้สร้างวิหาร หลังจากนั้นเมื่อมีการเคลื่อนย้ายชุมชนก็กลายเป็นวัดร้าง จนเมื่อ พ.ศ. 2500 หลวงพ่อแดง สิริสุวรรโณ ได้บูรณะขึ้นใหม่ ต่อมา พ.ศ. 2516 ท่านจิตรเจ้าอาวาสได้มาบูรณะวัดนี้อีกครั้งหนึ่ง เดิมในวัดเคยมีเจดีย์เก่าองค์หนึ่งแต่พังไปนานแล้ว ชาวบ้านเล่าว่าตอนขุดเจดีย์พบหมอน้ำมนต์สำริดมีฝาและภาชนะรูปเต่าทองคำ เจ้าคณะอำเภอกาญจนดิษฐ์เก็บไว้ที่วัดท่าไทร เมื่อวันที่ 23 เมษายน พ.ศ. 2517 หน่วยศิลปากรที่ 8 ดำเนินการสำรวจในครั้งนั้นพบอุโบสถเก่า พระพุทธรูปและในเสมาทำด้วยหินทรายแดง ฝีมือช่างสมัยรัตนโกสินทร์ตอนต้น
อุโบสถหลังเก่าสร้างด้วยไม้ หลังคาเป็นรูปเกล้าอุณาโลม แต่เดิมหลังคามุงด้วยกระเบื้องรางชายคารูปเทพนม ปีกเชิงชายหลังคาโดยรอบมุงด้วยกระเบื้องสงขลา ภายหลังบูรณะใหม่และได้เปลี่ยนวัสดุมุงหลังคา ในอุโบสถมีพระประธานและกลุ่มพระพุทธรูป เป็นพระพุทธรูปทำด้วยศิลาทรายแดง มีขนาดต่าง ๆ ราว 10 องค์ รอบอุโบสถมีใบเสมาทำด้วยหินปูนโปร่งสองแฉกคู่กัน
มีนาคม พ.ศ. 2548
31 มีนาคม 2548

นางเทอร์รี ชายโว เสียชีวิตแล้ว จากอาการขาดน้ำและอาหาร หลังแพทย์ถอดท่ออาหารและน้ำออก เป็นเวลา 13 วัน ตามคำสั่งศาลฟลอริดา
หัวหน้าพรรคประชาธิปัตย์ ชี้ผู้ว่าฯกทม.หารือกับตำรวจ แบ่งความรับผิดชอบอย่างชัดเจน ในการทำหน้าที่ปราบผู้มีอิทธิพล
นายกฯ รับปากในที่ประชุมรัฐสภา จะนำข้อเสนอแนะและแนวทางของ ส.ส.-ส.ว. ที่เกิดประโยชน์ ไปใช้แก้ปัญหา 3 จังหวัดชายแดนใต้
ศาลอุทธรณ์แอตแลนตาปฏิเสธคำอุทธรณ์ของพ่อแม่นางเทอร์รี ชายโว ลูกสาวที่สมองพิการอีกครั้ง
30 มีนาคม 2548

ออสเตรเลียเร่งส่งความช่วยเหลือไปยังอินโดนีเซีย ซึ่งถูกแผ่นดินไหวรุนแรงเมื่อวานซืน พร้อมจัดสรรเงินช่วยเหลือเพิ่มอีก 30 ล้านบาท
กระทรวงการคลังระบุ ภัยแล้งส่งผลการจ้างงานภาคเกษตรเดือนก.พ. ลดลงร้อยละ 1.7
สมาชิกกรีนพีซ ขึ้นศาลขอนแก่น คดีมะละกอจีเอ็มโอ ยืนยัน กรมวิชาการเกษตรละเมิดกฎหมาย แอบทดลองและจำหน่ายเมล็ดพันธุ์
ประธานรัฐสภา เผย ที่ประชุม 3 ฝ่าย คือ วิปรัฐบาล ฝ่ายค้าน และวุฒิสภา มีมติแบ่งสัดส่วนเวลาการอภิปรายปัญหาใต้ลงตัว ฝ่ายละ 8 ชั่วโมง
จุฬาราชมนตรี เชื่อ “อานันท์ ปันยารชุน” จะแก้ปัญหาความไม่สงบใน 3 จังหวัดชายแดนภาคใต้ได้สำเร็จ
28 มีนาคม 2548

23.16 น. แผ่นดินไหว 8.7 นอกชายฝั่งอินโดนีเซีย ใกล้จุดเดิมเมื่อปลายปี 2547 แต่ไม่เกิดสึนามิขนาดใหญ่อย่างที่กลัว — ดูที่ วิกิข่าว
ศาลอาญา สืบพยานโจทก์ คดีนายสมชาย นีละไพจิตรหายตัว. ส่วนตำรวจจำเลย เข้าฟังการสืบคดีพร้อมกันทั้ง 5 นาย
สมศักดิ์ ปริศนานันทกุล อดีตรองประธานสภาผู้แทนฯ แนะ โภคิน ทำหน้าที่ยึดหลักรัฐศาสตร์
อย. เร่งตรวจสอบผลิตภัณฑ์แพทย์-ยา ในหนังสือรายการสินค้าร้านเซเว่นฯ เกรงประชาชนตกเป็นเหยื่อ
นายกฯ พร้อมเผยผลสอบสวน กรณีกรือเซะ และตากใบ ตามที่คณะกรรมการสมานฉันท์เสนอ
นางเทอร์รี่ ชายโว่ หญิงสมองพิการใกล้เสียชีวิตแล้ว หลังไม่ได้รับอาหารและน้ำเป็นเวลา 9 วัน ขณะที่พ่อแม่ธงขาวไม่ขอยื้อชีวิตลูกต่อไป
สนข. แบ่งการพัฒนาระบบรถไฟฟ้าสายสีแดง เป็น 2 ระยะ ในเส้นทางเหนือ-ใต้ คือ รังสิต-มหาชัย และแนวตะวันตก-ตะวันออก คือ ตลิ่งชัน-สุวรรณภูมิ
25 มีนาคม 2548

วันนี้มีผลบังคับใช้ ให้ทำการเขียนโทษของการสูบบุหรี่พร้อมภาพหน้าซองบุหรี่  by Don BT
18 มีนาคม 2548

คณะสงฆ์จากทั่วประเทศกว่า 5,000 รูป รวมตัวกันที่หน้า ตลาดหลักทรัพย์แห่งประเทศไทย เพื่อคัดค้านการเข้าจดทะเบียนในตลาดหลักทรัพย์ฯ ของ "เบียร์ช้าง"
สมคิด จาตุศรีพิทักษ์ รองนายกรัฐมนตรีด้านเศรษฐกิจ และ รัฐมนตรีว่าการกระทรวงการคลัง เผยที่ประชุมได้ข้อสรุปที่ชัดเจน เรื่องการปรับราคาน้ำมันดีเซลแล้ว
เช้านี้เกิดแผ่นดินไหว ที่จังหวัดอาเจะฮ์ ของอินโดนีเซีย วัดแรงสั่นสะเทือน 6.1 ริกเตอร์
ลลิตา ฤกษ์สำราญ รองประธานสภาผู้แทนราษฎร ชี้โทษ ส.ส. เสียบบัตรแทนกัน แค่ "ประณาม"
17 มีนาคม 2548

อภิสิทธิ์ เวชชาชีวะ หัวหน้าพรรคประชาธิปัตย์ พร้อมคณะ ลงพื้นที่ อ.สุไหงโกลก รับฟังปัญหาภาคใต้ ก่อนสรุปข้อเสนอแนะต่อรัฐบาล
นักวิชาการด้านแผ่นดินไหวของอังกฤษ: มีสัญญาณบ่งชี้ว่าจะเกิดแผ่นดินไหวรุนแรง ที่เกาะสุมาตราอีก และมีแนวโน้มสึนามิจะซัดซ้ำ!
กระทรวงสาธารณสุขรายงานว่า ไทยมีผู้ป่วยวัณโรค ติดอันดับ 19 ของโลก โดยเสียชีวิตปีละ 6 พันคน
โภคิน  พลกุล ประธานสภาผู้แทนราษฎร ไม่หนักใจกรณี พรรคประชาธิปัตย์ วอล์กเอาต์ เพราะยึดหลักความถูกต้อง
15 มีนาคม 2548

== 14 มีนาคม 2548 ==วันเกิด ของ ดร.ธนพงษ์ โมในยกุล
9 มีนาคม 2548

สภาฯ เลือก ทักษิณ นั่งนายกฯ สมัยที่ 2 ด้วยเสียงท่วมท้น. บรรหาร รักษาสัจจะ ยกมือหนุนด้วย. ฝั่ง ปชป. งดออกเสียง. ขณะที่ ชูวิทย์ ไม่เห็นชอบเพียงคนเดียว
กลุ่มประเทศกำลังพัฒนา 77 ประเทศ หรือ จี 77 ขอให้เลื่อนการแต่งตั้ง ดร.ศุภชัย พานิชภักดิ์ ดำรงตำแหน่งเลขาธิการใหญ่ การประชุมสหประชาชาติว่าด้วยการค้าและการพัฒนา หรือ อังค์ถัด (UNCTAD) โดยค้านว่า ภูมิหลังของ ดร.ศุภชัย ในฐานะผู้อำนวยการองค์การการค้าโลก คนปัจจุบัน ไม่เหมาะสมกับตำแหน่งดังกล่าว
อัยการยื่นฟ้อง 8 อุสตาซ ฐานร่วมกันเป็น กบฏแบ่งแยกดินแดน ก่อการร้าย เป็นอั้งยี่ และซ่องโจรต่อศาลอาญาแล้ว
8 มีนาคม 2548

ประธานาธิบดี บาชาร์ อัล อัสซาด แห่งซีเรีย และประธานาธิบดี เอมิล ลาฮูด ของเลบานอน ยืนยันว่า การถอนทหารส่วนแรกของซีเรีย ออกจากเลบานอน จะเรียบร้อยภายในสิ้นเดือนนี้ แต่ยังไม่ได้ระบุกำหนดเวลาที่แน่ชัด
ประธานาธิบดีจอร์จ ดับเบิลยู บุช ของสหรัฐฯประกาศ เมื่อวันจันทร์ (7) แต่งตั้ง จอห์น อาร์ โบลตัน นักการทูตสายเหยี่ยว ซึ่งดำเนินนโยบายแข็งกร้าวกับทั้งเกาหลีเหนือและอิหร่าน ให้ดำรงตำแหน่งทูตสหรัฐฯ ประจำสหประชาชาติ แทน จอห์น แดน ฟอร์ธ ซึ่งพ้นวาระเมื่อม.ค.ที่ผ่านมา
ชูวิทย์ กมลวิศิษฏ์ นำทีมบุกยื่นหนังสือประท้วงหน้าสถานทูตสหรัฐฯ ทวง “พระมาลาทองคำ” คืน จวกสหรัฐฯ-อังกฤษ ตัวการขโมยทรัพย์สมบัติชาติต่างๆ พร้อมเรียกร้องให้บริษัทยักษ์ใหญ่ในเมืองไทย เลิกฝันเฟื่องซื้อสโมสรฟุตบอลต่างประเทศ และหันมาตั้งกองทุนซื้อสมบัติของชาติคืน
4 มีนาคม 2548

เป็นวันเกิดของบุรุษสมญานามว่า dmt บุรุษผู้โดดเดี่ยวเดียวดายอยู่กลางท๊องเล